CELEX: 62019CN0807
Language: mt
Date: 2019-11-04 00:00:00
Title: Kawża C-807/19: Talba għal deċiżjoni preliminari mressqa mis-Sofiyski rayonen sad (il-Bulgarija) fl-4 ta’ Novembru 2019 – “DSK Bank” EAD u “FrontEx International” EAD

27.1.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 27/24
            
         
      Talba għal deċiżjoni preliminari mressqa mis-Sofiyski rayonen sad (il-Bulgarija) fl-4 ta’ Novembru 2019 – “DSK Bank” EAD u “FrontEx International” EAD
      (Kawża C-807/19)
      (2020/C 27/30)
      Lingwa tal-kawża: il-Bulgaru
      
         Qorti tar-rinviju
      
      Sofiyski rayonen sad
      
         Partijiet fil-kawża prinċipali
      
      
         Rikorrenti:“DSK Bank” EAD u “FrontEx International” EAD
      
         Domandi preliminari
      
      
                  1)
               
               
                  Il-fatt li qorti nazzjonali tkun mgħobbija b’ħafna iktar xogħol minn qrati oħra tal-istess grad u li, minħabba f’hekk, l-imħallfin sedenti f’din il-qorti ma jkunux f’pożizzjoni li, fl-istess ħin, iwettqu stħarriġ tal-atti ppreżentati quddiemhom, li għandhom jew li jistgħu jkunu s-suġġett ta’ eżekuzzjoni provviżorja, u jagħtu d-deċiżjonijiet tagħhom f’terminu raġonevoli, jikkostitwixxi fih innifsu ksur tad-dritt tal-Unjoni Ewropea dwar il-protezzjoni tal-konsumaturi jew ta’ drittijiet fundamentali oħra?
               
            
                  2)
               
               
                  Qorti nazzjonali għandha tirrifjuta li tadotta deċiżjonijiet li jistgħu jkunu s-suġġett ta’ eżekuzzjoni forzata f’sitwazzjoni fejn il-konsumatur ma joġġezzjonax għal dan u f’sitwazzjoni fejn ikollha dubji serji li l-kawża hija bbażata fuq l-applikazzjoni ta’ klawżola inġusta f’kuntratt konkluż mal-konsumatur, iżda mingħajr ma jkun hemm provi kategoriċi ta’ dan fil-proċess tal-kawża?
               
            
                  3)
               
               
                  Fil-każ li r-risposta għat-tieni domanda tkun fin-negattiv, fil-każ ta’ dubju qorti nazzjonali tista’ teżiġi provi addizzjonali mill-parti kontraenti li tkun il-bejjiegħ jew il-fornitur, irrispettivament mill-fatt li, skont id-dritt nazzjonali, il-qorti nazzjonali ma għandhiex id-dritt li tagħmel dan fil-kuntest ta’ proċedura li fiha jiġi adottat att ta’ eżekuzzjoni forzata, sakemm id-debitur ma joġġezzjonax?
               
            
                  4)
               
               
                  Ir-rekwiżit ta’ stħarriġ ex officio ta’ ċerti ċirkustanzi min-naħa tal-qorti nazzjonali, stabbilit fid-dritt tal-Unjoni inkonnessjoni mad-direttivi dwar l-armonizzazzjoni tad-dritt dwar il-konsumaturi, japplika anki fil-każijiet fejn il-leġiżlatur nazzjonali jkun ta protezzjoni addizzjonali (iktar drittijiet) lill-konsumaturi permezz ta’ att leġiżlattiv nazzjonali, li jimplimenta dispożizzjoni ta’ direttiva li tippermetti li tingħata tali protezzjoni msaħħa?